**Proiect cofinanțat din Fondul Social European prin Programul Operațional Capital Uman 2014-2020**

**Axa prioritară 6**: Educaţie şi competenţe

**O.S.6.13**: Creșterea numărului absolvenților de învațamânt terțiar universitar si non-universitar care își găsesc un loc de muncă urmare a accesului la activitați de învațare/ cercetare/ inovare la un potențial loc de muncă, cu accent pe sectoarele economice cu potențial competitiv identificate conform SNC și domeniile de specializare inteligentă conform SNCDI

**Titlul proiectului**: Practică Avansată pentru succesul în cariera INGinerească – PAVING

**Cod proiect**: POCU/626/6/13/130354

**PARTENERIAT PRIVIND EFECTUAREA STAGIILOR DE PRACTICĂ**

Prezentul parteneriat se încheie între:

**UNIVERSITATEA TEHNICĂ CLUJ-NAPOCA,** cu sediul în localitatea Cluj-Napoca, Str.Memorandumului nr. 28, cod unic de identificare 4288306, cont bancar nr. RO03TREZ2165003XXX006744, deschis la Trezoreria Cluj reprezentată de rector, Prof. dr. ing. Vasile Țopa, în calitate de **organizator de practică / Universitatea**

și

**(NUME COMPANIE).....................................................................................................................,** cu sediul social în localitatea ........................................., județul ..................................., înregistrată la Registrul Comerțului sub nr........................., Cod Unic de Identificare........................., cont bancar......................................................, deschis la.................................................., reprezentată de ......................................................................, în calitate de............................................, în calitate de **partener de practică / Compania**

**Au convenit încheierea prezentului parteneriat în termenii și condițiile mai jos stabilite:**

1. **Scopul și obiectul parteneriatului**
   1. Părțile hotărăsc încheierea prezentului parteneriat în vederea stabilirii unei colaborări privind organizarea unor stagii de practică pentru grupul țintă (studenți înscriși în grupul țintă al proiectului "Practică Avansată pentru succesul în cariera INGinerească - PAVING”, cod SMIS: 130354).
   2. Proiectul are ca obiectiv general creșterea ratei de participare a studenților la programe de învățare la locul de muncă din sectoarele economice cu potențial competitiv identificate în SNC și SNCDI, în cadrul unor parteneriate universități-angajatori nou dezvoltate pentru a le facilita inserția pe piața muncii după ce au absolvit studii terțiare.
   3. Prin prezentul acord se dorește totodată crearea unui sistem de informare coordonată în ambele sensuri: de la companie către rețeaua instituțiilor de învățământ privind nevoile lor de instruire precum și de la instituțiile de învățământ către companie pentru a răspunde nevoilor pieței muncii; pe această cale vor fi transferate informații privind proiecții și predicții la zi privind evoluția cererii pe piață muncii și schimbările compensatorii în sistemul de formare.
   4. Proiectul are în vedere realizarea de stagii de practică obligatorie conform curriculei universitare, iar unii dintre participanți pot realiza și stagii de practică aprofundată.
   5. Stagiile de practică vor fi derulate în parteneriat de către părți în sediile Companiei sau în sistem online.
2. **Durata Parteneriatului**
   1. Prezentul parteneriat se încheie pe o perioadă de \_\_\_\_ ani de la data semnării lui.
3. **Obligațiile părților**

**3.1. Obligațiile Universității:**

1. să pună la dispoziția Companiei toate datele necesare executării prezentului acord (nume și prenume studenți înscriși în proiect, domiciliul, anul de studiu, facultatea, specializarea, informații despre nivelul ISCED al studenților, informații despre programa de pregătire);
2. să completeze documentele solicitate de către reprezentanții Companiei pentru a fi utilizate în cadrul proiectului (documente pentru studenții înscriși în proiect care să ateste calitatea de student, anul de studii, specializarea și/sau absolvirea studiilor terțiare);
3. să asigure spații necesare desfășurării de interviuri cu candidații pentru practică, cu respectarea normelor și procedurilor interne la solicitarea expresă a Companiei, dacă e cazul;
4. să recunoască stagiile de practică efectuate de studenții ,,Universității" în locațiile ,,Companiei" în cadrul proiectului sau în sistem online, după caz;
5. să mențină în permanență comunicarea cu reprezentanții partenerului de practică;
6. să asigure disponibilitatea informațiilor și documentelor referitoare la proiect cu ocazia misiunilor de control desfășurate de Autoritatea de Management sau de alte structuri cu competențe în controlul și recuperarea debitelor aferente fondurilor europene și/sau fondurilor publice naționale aferente acestora, după caz.

**3.2. Obligațiile Companiei:**

1. sprijinirea studenților în derularea programelor de pregătire practică - partenerul de practică trebuie să îl ajute pe practicant să își urmărească programa analitică/portofoliul de practică, punându-i la dispoziție mijloacele necesare;
2. menținerea comunicării cu reprezentanții Universității;
3. la finalizarea stagiilor de practică fiecare participant va primi o adeverință de practică;
4. la sfârșitul activității de practică, în conformitate cu programa analitică/portofoliul de practică, organizatorul împreună cu partenerul de practică efectuează o evaluare a cunoștințelor practicantului și îi acordă un calificativ;
5. la finalizarea stagiilor de practică, compania va face demersuri în vederea facilitării angajării unora dintre studenții care se arată interesați și care vor îndeplini criteriile necesare ocupării locurilor de muncă disponibile;
6. pentru participanții la stagiile de practică care nu vor fi angajați la finalizarea stagiului în cadrul companiei, la finalizarea stagiului, Compania va emite scrisori de recomandare în care va evidenția competențele dobândite și aptitudinile candidatului, pentru a facilita angajarea acestora la alți angajatori;
7. cu acordul studenților în cauză, partenerul de practică va disemina informații despre aceștia, în rețelele sale de colaboratori, în vederea identificării de oportunități de locuri de muncă pentru aceștia;
8. va asigura dezvoltarea și continuarea sistemului de informare coordonată, în vederea corelării necesităților pieței muncii cu oferta educațională pentru ca studenții să beneficieze de șanse ridicate pentru ocupare pe piața muncii;
9. va asigura experți care vor urmări traseul profesional al studenților după realizarea stagiilor de practică și care vor formula recomandări pentru sprijinirea lor în vederea dobândirii unui loc de muncă relevant;
10. partenerul de practică este obligat să instruiască practicantul cu privire la normele de protecție a muncii şi de apărare împotriva incendiilor, specifice activităților pe care le va desfășura.
11. *să respecte prevederile Regulamentului 2016/679 și a Legii nr. 190/2018, privind protecția persoanelor fizice în ceea ce privește prelucrarea datelor cu caracter personal și libera circulație a acestor date pentru toate datele cu caracter personal ale studenților,* furnizate de către Universitate către Companie.
12. **Protecția datelor cu caracter personal**
    1. Părțile garantează că respectă legislația aferentă protecției Datelor cu caracter personal, inclusiv, dar fără a se limita la dispozițiile Regulamentului (UE) 2016/679 al Parlamentului European și al Consiliului privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE ("Regulamentul general privind protecția datelor sau "GDPR");
    2. Părțile se vor despăgubi reciproc împotriva tuturor cheltuielilor, costurilor si pierderilor suportate de către una din ele sau pentru care una din ele poate deveni răspunzătoare din cauza nerespectării de către cealaltă parte a prevederilor Regulamentului general privind protecția datelor.
    3. Fiecare parte o va notifica cu promptitudine pe cealaltă dacă există orice suspiciune sau constată orice încălcare a securității datelor cu caracter personal care sunt Prelucrate în numele și pe seama celeilalte părți.
    4. Termenii “Date cu caracter personal", ”Încălcarea securității datelor cu caracter personal" și “Prelucrarea", vor avea semnificația atribuită în GDPR.

**5. Alte clauze**

* 1. Forța majoră exonerează părțile de îndeplinirea obligațiilor asumate prin prezentul parteneriat, pe toată perioada în care această acționează.
  2. Eventualele litigii legate de executarea parteneriatului se vor soluționa pe cale amiabilă. În cazul în care soluționarea pe cale amiabilă nu este posibilă, litigiul va fi dedus spre soluționare instanțelor judecătorești competente.
  3. Legea care guvernează prezentul parteneriat este legea din România.
  4. Orice comunicare între părți, referitoare la derularea prezentului parteneriat, trebuie să fie transmisă în scris la adresele indicate în partea introductivă a prezentului document.
  5. Orice informații obținute pe parcursul derulării parteneriatului vor rămâne confidențiale.

Prezentul parteneriat s-a încheiat azi, ......................................., în două exemplare, câte unul pentru fiecare parte.

|  |  |
| --- | --- |
| **Partener de practică** | **Organizator de practică** |
| (Nume companie) | Rector, Prof. dr. ing. Vasile Țopa |
|  | ………………… |
|  | Director Economic, Ec. Laura Rusu |
|  | ……………….. |
|  | Jurist, Cristina Szekely |
|  | ……………….. |